**Шумбратада, кельгома ялгат!**

**Шумбрачи, вечкевикс оят!**

**СЛАЙД 2**

***Ютась чись… Кудова тусть эйкакштне…***

***Школась чамсь… Састь мельтне-арсематне…***

***Теке ашо нармунть сынь ливтить…***

***Арсян мон, кода те кудонть марто***

***Сюлмия эрямом ды мелем?***

***Арсян, мекс?... Ды монь мелезэнь сови:***

***Важодеманть муия а мон…***

***«Мон – ТОНАВТЫЦЯ – монень мерсь седеем –***

***Эйкакш марто улемс кенярксом!»***

Ансяк, шожда ли тонавтыцянть кись?...

**СЛАЙД 3**

Мон содан эйкакшпингестэ: аволь шожда!

Монь тетям ды авам ульнесть тонавтыцят. Вишкинестэ мон неинь кода монь тетям-авам анокстыть эрьва уроконтень, зярошка вечкема марто анокстыть мероприятиятненень, конатнень ютавтсть школасо. Монь покштям ды сырькаем ульнесть тонавтыцят… Сюконямонь валт алтазь сыненст марян мон, зардо каршовастан сынст касозь тонавтницяст. Монь лелям тусь теке жо кияванть, ды кармась историянть тонавтыцякс…

**СЛАЙД 4**

Монгак лияв эзинь туе… Вишка классонь тонавтыця, тиринь келень тонавтыця… Вана кикс мон карминь тонавтнеме, зярдо прядыя кевейкееце классонть.

**СЛАЙД 5**

Макар Евсевьевичень Евсевьевень лемсэ Мордовской государственной тонавтыцянь институтсо тонавтнемань иетне ливтясть апак фатя… минек тонавтыцянок ванстасть эйсэнек, кода эсест эйкакшост, тонавтсть парос лекциясо, практикасо… Тонавтсть эйсэнек истямо жо покш вечкема марто важодемс эйкакш марто.

**СЛАЙД 6**

Те вечкеманть, конатанть максызь монень тетям-авам, тонавтыцям школасо ды институтсо, мон кандыя тиринь Пермезень школав тонавтницятненень, козонь сынь важодеме институтонть прядомадо мейле. Зярыя иеть тонавтынь эйкакшт тиринь школасо тиринь кельсэ. Кельсэ, конатасонть кортнесть эйкакштне тетяст-аваст марто, конатань сынь тонавтызь авань ловсо марто. Ансяк эрямось а ашти таркасонзо, капшавты икелев. Мон сынь ошов.

**СЛАЙД 7**

Кавто тёжат кемкавтоце иестэ мон сынь важодеме комськовоце лицейс эрзянь келень тонавтыцякс.

**СЛАЙД 8**

Покш кенярксчисэ аштян сень кувалма, что ЭРЯМОНЬ янось ветимим те тонавтомань кудонтень. Ды аволь васенцеде! Тесэ мон ульнинь практикасо, зярдо тонавтнинь Макар Евсевьевич Евсевьевень лемсэ пединститутсо.

**СЛАЙД 9**

Те лицейсэнть сехте покшось ТОНАВТНИЦЯСЬ, лицеень ялгаксчись, минек койтне, эрьва тонавтыцясь тесэ – ученой. Покш мелявкс путови патриотической воспитаниянтень, тиринь ёнксонь вечкемантень. Те лицейсэнть васенцеде кавто тёжат иень таштамковсто панжозь кадетонь класс.

Кадетонь класстнэ лездыть кастомс эйкакштнэнь тиринь масторонь вечкицякс, тиринь Отечествань кеме ванстыцякс.

**СЛАЙД 10**

Монень покш мельспаро, што тонавтыцятне чарькодить кодамо лезкс эйкакшонь воспитаниясонть канды культурась.

**СЛАЙД 11**

Ды лезксэнть кастомга лицейсэ те иестэнть панжозь Мокшэрзянь культурань Центра,

**СЛАЙД 12**

мокшонь ды эрзянь келень кабинет. Кабинетсэнть пурназь эрьва кодат кедьёнкст, конат лездыть келенть тонавтомсто: дидактической материалт, книгат, тиринь республикань символикась.

**СЛАЙД 13**

Покш мельпаросо аштян што эрямонь янось сюлмимим пек паро ломань марто. Весе оймензэ, весе виензэ путы Центрань важодемантень, мокшэрзянь культурань Центрань прявтось – Зубарева Ирина Геннадьевна.

Истя жо ламо вийть путсть пурнамстонзо, панжомстонзо прявтонть поладыцянзо,

**СЛАЙД 14**

классонь руководительтне, весе коллегатне-тонавтыцятне ды ней минек Центрась карми важодеме, ды кандомо покш лезэ лицеень эйкакштнэнь.

**СЛАЙД 14**

Центранть панжомодо икелеяк эйкакштнэ мельспаросо тонавтнесть эрзянь келенть. Центранть панжомодо мейле, седеяк домкасто кармасть ваномо раськень культуранть лангс, седеяк мельспаросо ванномонзо, чарькодемензэ, путомо мель сонзэ эрва ёндо ванномантень, ванстомантень, кастомантень.

**СЛАЙД 15**

Минь эсь тевсэнек нолдатано тонавтомань од технологиятнень, од подходтнэнь, те весе лезды кастомс эйкакштнэнь паро ломанекс, тиринь ёнксонь вечкицякс, тиринь культурань содыцякс, чарькодицякс, арсян, сынь кармить сонзэ тонавтнеме, бажамо содамочинтень эрямост перть. Вечкеме минек мазый ошонть, минек республиканть, минек певтеме покш Россиянть, косо эрить ялгаксчисэ ламо раськеть, эрьватанть эсензэ культуразо, эсензэ келезэ.

**СЛАЙД 16**

Эрьва раськесь вечксы эсь культуранзо, келензэ, ды сонзэ эряви ванстомс. Мокшэрзянь писательтнень кельсэ неть мельтне ды бажамотне ёвтазь истя:

**СЛАЙД 17**

Ин питнись масторлангса шачем кяльсь

Сон менельть тёкшса палы валда тяштекс!

Валт эса смузень ёнень шкаень мяльсь,

Кельк шачем кяльть, сонь содак, луфт и тяшнек!

Сёрмадсь Р.К.Орлова

Истят жо эрзянь кельсэ С.М.Люлякинань валонзо:

Эрьва келесь эсь койсэнзэ

Мазый, эрявикс, питней –

Илядо ствто эйсэнзэ,

Путодо тензэ седей!

**СЛАЙД 18**

Мон пек вечкса тиринь келем. Ды аштян покш мельспаросо сень кувалма, што моньгак ули а покш путовксом тиринь келень ванстомантень, што мон совинь авторской коллективс, конань марто минь анокстынек учебно-методической комплекс эрзянь келень тонавтомантень.

**СЛАЙД 19**

Мон ульнинь проектэнть анокстыцякс, кона сайсь Совет Европань, Европейской Комиссиянь Грант. Те Грантонть коряс минь анокстынек электронной образовательной ресурст мокшнонь ды эрзянь кельсэ вишка классо тонавтницятнень туртов «Эряк, тиринь келем!, Эряк шачема кялезе!».

**СЛАЙД 20**

Мон сеедьстэ яксян семинарс лия регионга, содасынь ламот лия региононь тонавтыцятнень. Сеедьстэ сёрмалетяно мартост электронной почтасо, гайневтяно телефонсо.

**СЛАЙД 21**

Мон вечкса тиринь культуранок, тиринь келенек. Эрямосон ламо вийть путан сонзэ ванстомантень, кастомантень. Тыненкак арсян покш вечкема, тиринь келентень, тиринь масторонтень, эйкакштнэнень, малавикс ломантненень. Вечкемась максы тенек ламо вийть эрьва тевсэ. Эйкакштнэ неить кода минь вечксынек келенек, истя жо кармить сонзэ вечкемензэ ды ванстомонзо.